2007 Dodge Ram 2500 5.9 Diesel SLT 4x4 | Sulphur Springs Texas | Cross Motor Sales
Cummins 5.9 liter diesel
100% RIDE AND DRIVE
LT265/70R17E ALL-SEASON BSW TIRES Included Koud? Wag maar… | Dion se gedagtes
Ierse Kombuis »
Koud? Wag maar…
Julie 28, 2010 by Dion Die volgende is nie ‘n voorspelling nie – ek sal nie so voorbarig wees nie. Dis net ‘n logiese waarneming; ons moet regmaak vir nog kouer winters in die nabye toekoms. Hoekom? Luister:
In 1816 het die noordelike halfrond geswoeg deur ‘n jaar sonder somer. Mt Tambora het in die voorafgaande jaar haar top geblaas en duisende mense het verkluim as gevolg van die bittere koue wat deur die atmosferiese as-wolke veroorsaak was. Ryp het meeste gewasse op die grond doodgedruk so laat as Mei gedurende daardie jaar in Noord Amerika. Onluste, brandstigting en diefstal het opgevlam in Europa soos voedseltekorte begin algemeen raak het. Daar was ys in mere en riviere aangeteken in Pennsylvania in Julie en Augustus(mid-somer by hulle). 1816 was ook ‘n jaar van historiese lae son-aktiwiteit soos gemeet deur 1816 era teleskope gerig op sonkolle.
Alles dui daarop dat die jaar 2011 ‘n herhaling van hierdie geskiedkundige tydperk gaan wees.
Don J. Easterbrook se projeksie van temperatuur-siklusse. Duidelik sigbaar en logies.
Neem die volgende in ag: selfs met die hulp van amateur-teleskope kan daar waargeneem word dat die son sedert die aanvang van Son-siklus 24 net piepklein spikkels en swak sonkolle produseer. Die noordelike halfrond het vir die laaste drie jaar record koue en sneeu-neerslae beleef; gedurende die laaste winter is sneeu-valle aangeteken in al 50 state. Net soos in 1816 beleef Kanada en die res van Noord Amerika record neerval, wat veroorsaak het dat die meerderheid van Kanada se oeste misluk het. Dit het hierdie jaar gesneeu in dele van die Amazone, mense. Dit het ook al vir twee jaar agtereenvolgend gesneeu in Australië in die somer.
Nog ‘n rolspeler is die “Pacific Decadal Oscillation”, PDO afgekort. Dit is ‘n warm en koue seestroom-siklus in die Pacific. Die hele wêreld se temperatuur-tendens hou tred met die siklus wat die potensiaal het om selfs die son se invloed op ons klimaat te oorheers. Op die oomblik span die lae son-aktiwiteit en die PDO saam om wêreld-temperature af te dwing na vorige “Klein Ystydperk”- toestande soos waargeneem tussen 1250 en 1850. Dis 600 jaar van ysige koue, voor jy die sakrekenaar uithaal, alhoewel sowat 30 jaar van koue toestande vir ons toekoms voorspel word.
Grafiek deur Don J. Easterbrook, Professor Emeritus by die Wes-Washington Universiteit, Bellingham, Washington, VSA.
Tesame daarmee toon Katla, die vulkaan langs die onlangse uitbarsting in Ysland, rammelinge wat daagliks toeneem – die vulkaan is sowat 50 jaar laat vir haar gereelde uitbarstings. Haar gevreesde uitbarsting kan die hele wêreld se klimaat verander, en wel nie in ‘n positiewe sin nie.
Ek sê weer; koop ‘n koolstoof en kry julle baadjies en handskoene bymekaar…
Posted in Daaglikse doen en late | 7 Kommentaar	7 Responses
op Julie 28, 2010 at 1:43 nm | Antwoord Sonlig
Ek het nog altyd gewonder hoekom ek nie Aardrykskunde op skool gevat het nie.
Ek het so pas weer onthou.
op Julie 29, 2010 at 8:34 vm | Antwoord Dion
Dit kan nogal bietjie tegnies raak, nê? Maar ek vind dit steeds interessant. Ek was mal oor Aardrykskunde op skool.
op Julie 29, 2010 at 9:51 vm | Antwoord meermin
En daar bars jy my bubble!! Ai toggie ek is nie gemaak vir die winter nie, veral nie ‘n koue winter nie!! Ekke is ‘n somer mens, lief vir die son, lief vir die natuur. Ai ai dit is nou nie juis goeie nuus vir my nie. Gelukkig is dit NIE meer SO koud NIE, dit is gangbaar. Ek kry eerder warm voor ek bibber en beef van die koue 😉 lekker dag vir julle.
op Julie 29, 2010 at 12:07 nm | Antwoord madeleburger
Ja, waarskuwings kom uit alle oorde. Klimaatverskille begin al hoe meer merkbaar hier by ons raak – langer en droër droogtes, wanneer dit reën, reen dit gewoonlik erger. maar tog kan ons maar net bly hoop! want Iemand is in beheer!!!
op Julie 29, 2010 at 12:52 nm | Antwoord Dion
Netso! Ja, dis eintlik merkwaardig hoe die boonste helfte van die aarde natter raak terwyl ons tekorte beleef. Maar soos jy tereg sê: Iemand is in beheer! Ons kan maar net bid vir die kundigheid en krag om die veranderinge te hanteer en die beste daarvan te maak.
op Augustus 4, 2010 at 12:28 nm | Antwoord Skoor
Ek het ‘n houtstoof, ‘n kaggel, ‘n bakoond en ‘n gas hieter. Ek bang nie vir 2011 nie. Ek love winter en koue en reen en die Kaap.
Hallo Dion. Nee, die seep is nognie gemaak nie. Jy wil nie weet hoekom nie. Maar dit gaan binnekort gebeur. Dinge moet net phase out in my lewe, en die lekkertes kan weer oorvat.
Hoe naais is jy met jou vrou, by the by om vir haar so ‘n ko’buis uit my hartsnate saam te sit!
‘n Spens. Ai, ek gaan sommer deur my pms aan die snik van verlange!
Gaan jou goed en wees veilig.
op Augustus 4, 2010 at 1:56 nm | Antwoord Dion
Skorie! Waar was jy, jong? Ja, dit klink of jy heel ingerig is. Mense, ek beny jou daai houtstoof. Die geure. Die gevoel. Die nostalgie!
Nou maar skop daai dinge onder hulle baste. Mens moet lewe, en lekker lewe.
Is ek nie naais met my vroutjie nie? Ek moes nou eers weer gaan baklei, want die plek waar ons die tops en melamine gekoop het, het my belowe dat die edging Maandag al sal reg wees, en toe ek net-nou daar opdaag het die hele plek niks gehad nie. Ek moet sê, dit het net een “Maar my f..!” gekos en vyf minute later was ek terug by die werk met beter edging. Partykeer het mense net die regte tipe motivering nodig…
Ek sal fotos pos van die vooruitgang.
Mog daai lekkertes gou weer oorvat!